JohanHeinsen/ENO huggingface dataset:
Aarhuus Stifts-Tidende, 1847-02-08
At Dampskibet "Iris" ved Fartens Begyndelse i næste Foraar og Sommer vil blive sat i Fart i samme Route, som i de foregaaende Aar, nemlig: imellem Kjøbenhavn, Aalborg og Aarhuus, saaledes: at Dampskibet afgaaer: fra Kjøbenhavn til Aalborg Tirsdag Aften Kl. 6, Aalborg til Kjøbenhavn Torsdag Eftrm. Kl. 4, Kjøbenhavn til Aarhuus Løverd. Megn. Kl. 6, og Aarhuus til Kjøbenhavn Mandag Megn. Kl. 6, samt at Passageer, Gods- og Creatur=Fragten bliver uforandret den samme som i de foregaaende Aar, i Henhold til de udstædte Afficher, bekjendtgjøres herved foreløbig, med Tilføiende, at Fartens Begyndelse nærmere skal blive annonceret. Aalborg, i Bestyrelsen for Dampskibet "Iris", den 4de Februar 1847. F. Wulff. N. Ostenfeldt. F. Simoni. Erik Bruun. J. P. Hemme.
Aarhuus Stifts-Tidende, 1847-02-08
Kongeligt Classe=Lotteri. Ved Jndsendelsen af min Rumeropgave har jeg, for egen Regning, tilbageholdt et ikke ubetydeligt Antal Lodsedler til dette Aars 1ste Classe, der trækkes den 8de Februar førstk., og som indtil den Tid daglig kunne erholdes, enten i 1/4 1/4 1/4 eller 1/2 Deel Lodder, a 2 s. et heelt Lod, hos A. Hansen, Classelotteri-Collecteur, Vestergade 20 695. Shetlandsgarn,
Aarhuus Stifts-Tidende, 1847-02-08
i alle Farver, er atter arriveret i Undertegnedes Industri- og Mode-Magazin. M. Leviin.
Aarhuus Stifts-Tidende, 1847-02-08
Ægte Kniplinger. Et stort og brillant Udvalg er arriveret med Dagsposten. Aarhus, den 7de Februar 1847. M. Leviin.
Aarhuus Stifts-Tidende, 1847-02-08
Undertegnede kjøber alle Slags brugte Meubler og andre Varer, saasom: Schatoller, Dragkister, Commoder, Klædekister, saavelsom Kakkelovne, Kobber= og Messing Kjedler, Sengesteder, alleslags Sengeklæder og alleslags Fjeder, Stole og Borde, samt alle andre til Marschandiserhandelen henhørende Artikler, Alt for contant Betaling. Samme Slags Artikler, tilligemed meget Mere, sælges ogsaa af N. Schaarup, Marschandiser.
Aarhuus Stifts-Tidende, 1847-02-08
Et a to gibsede Værelser, med Kjøkken, ere til Flyttetid at faae tilleie i Stedet Nr. 462 paa Fiskergade. 1300 Rbd. rede Sølv kunne erholdes tillaans i næstkommende 11te Juni Tormin, imod god Sikkerhed i en Landeiendom. Det nærmere erfares naar man i portofrie Breve henvender sig til Fuldmægtig Eilersen i Dyrhuset ved Frysenborg.
Aarhuus Stifts-Tidende, 1847-02-08
Fredagen den 22de i f. M. er paa Veien imellem Weilbye og Aarhuus tabt et graat Hestedækken, mrk. M. W. D. 1830, som Finderen beden imod en Douceur at aflevere til Slagter J. Strauch.
Aarhuus Stifts-Tidende, 1847-02-10
No 24. den 10 Februar. Onsdagen. privilegeret. Kongelig Stifts-Tiende. Aarhus
Aarhuus Stifts-Tidende, 1847-02-10
Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-02-10
Fædrelandet. Under 21de Januar er der udkommen en kongl. Forordning angaaende Forbedring i de offentlige civile Lægers Embeds=Indtægter. (See Coll. Td.)
Aarhuus Stifts-Tidende, 1847-02-10
Paa Cancelliets derom nedlagte allerunderd. Forestilling har det behaget Hs. M., ved allerh. Resol. af 20de Januar, at bifalde, at den borgerlige Raadmandspost i Kjøbstæderne Kolding og Ribe ind(C. Td.) til videre inddrages.
Aarhuus Stifts-Tidende, 1847-02-10
Hs. Maj. har allern. tilladt Stamhuset Bro holms Besidder, at bortarvefæste de under Stamhuset hørende Gaarde, Boelsteder og Møller paa 1 Tde. Htk. og derover, paa Vilkaar, at der af Arvefæsterne svares en aarlig Canon af 1 Tde. Rug, 2 Tdr. Byg og 1 Tde. Havre in natura, samt at der for hver Eiendom erlægges en Kjøbesum af idetmindste 250 pr. Tde. Hartkorn, der skal udgjøre en med Stamhuset forbunden Fideicommis-Capital, dog saaledes, at Stamhusets Besidder forbeholdes Ret til, paa Cancelliets Approbation, at anvende Capitalen, eller en Deel deraf, til Jndkjøb af Jordegods, som underlægges Stamhuset. Af de indkomne Kjøbesummer tillades det dog Stamhuusbesidderen at indeholde 16 PC. af hvad der faaes over 250 s. pr. Tde. Htk. Endelig har Hs. M. approberet en Formular til Arvefæste(Coll. Td.) Skjøderne.
Aarhuus Stifts-Tidende, 1847-02-10
Den af "Flyveposten meddeelte Beretning om et i Rusland gjort Opkjøb af Korn, for Regjeringens Regning, havde Berlingske Tidende" erklæret for ugrundet. J Anledning deraf har "Flyvepostens Redact, nu forskaffet sig nøiere Underretning fra paalidelig Kilde, og forsikkrer gjentagende, at den givne Efterretning er aldeles tilforladelig, og tilføier end- ogsaa, at Kornet er opkjøbt i Riga af en derværende Agent, samt at det hele Qvantum beløber sig til 1500 Læster eller 33,375 Tønder.
Aarhuus Stifts-Tidende, 1847-02-10
Som bekjendt har en vis, ved sine mange Smuglerier noksom bekjendt Kjøbmand Frelsen hensiddet i længere Tid i Slutteriet (Gjældsfængslet i Khvn.), for der at afsone de Mulcter, han var idømt, især for Jndsmuglingen af ustemplede Spillekort. Jkke destomindre har Politiet dog længe bemærket, at uagtet Hovedmanden for Smuglerbanden sad vel forvaret i Almeen-Sikkerhed, vedblev man dog at indpractisere og destribuere over hele Landet en betydelig Masse Spillekort, og det nærede en ikke ugrundet Mistanke om, at Hr. Frelsen var den, der endnu ledede denne ulovlige Jndustrigreen, ved Hjælp af sine Agenter men der havdes ingen Beviser imod ham. Torsdagen den 21de Januar anholdtes en Fragtmand, der havde 500 Spil Kort skjulte i sin Vogn, som han opgav at have modtaget af Hr. Frelsen. Dette ledede til en Retsundersøgelse, men Frelsen nægtede, og man kunde ikke overbevise ham om det Modsatte. Man besluttede nu, at bevogte ham strængt, og tillaasede hans Dør Jngen fik Lov til at besøge ham, og naar han øn skeede Motion, blev han ledsaget af Vagtmesteren. Frelsen tog hurtigt sine Forholdsregler, der, uagtet fiint udtænkte, dog bleve tilintetgjorte. En Aften bemærker Vagtmesteren, at en Person tager en lille Pakke og ligeunder Vinduerne til Frelsens Værelse, der vender ud til Kattesundet. Han iler til, griber Manden, Styrmand Nielsen, og bringer ham paa Politikammeret, hvor man i Pakken finder en Snees Breve fra Frelsen til hans forskjellige Agenter, som han tilraadte Forsigtighed, da Politiet havde Mistanke. Næste Morgen indfandt Politiet sig hos Agen terne, og hos Enhver af dem fandtes en betydelig Mængde Spillekort; men især gjorde det et stort Bytte hos en Madame fra Fredericia, der alene havde flere tusinde Spil ustemplede Kort i Forvaring. Der optages nu daglig Forhør, og en Mængde Personer i de meest forskjellige Egne af Landet skulle være indviklede i dette storartede Smugleri, hvis Leder og Styrer Hr. Frelsen har været, uagtet han har siddet (Flyvep.) fangen i flere Aar.
Aarhuus Stifts-Tidende, 1847-02-10
Fra vor Orlogsbrig Galathea er der atter kommet endeel Breve til Kjøbenhavn, af hvilke der i Fædrelandet meddeles Udtog af eet, som er dateret Honoluluhu paa Woahu (Sandwichsøerne) den 8de October 1846. Der hedder det bl. Andet: "Alt er her af den høieste Jnteresse for os: Et Folk, for 50 Aar siden halv vilde, og nu christnede og i Besiddelse af en ikke ringe Cultur, en Stat, den eneste i den nye Verden, hvor der er et indfødt anerkjendt Regiment; og et Hof, hvor Hoffolkene for 50 Aar siden næsten ogsaa vare vilde. Jmorgen skulle vi Alle præsenteres ved Hoffet, allerede vide vi, at Prindsesserne baade spille paa Fortepiano og synge dertil. Herfra gaae vi formodentlig til Otaheiti, og derfra til Valparaiso, hvor vi vel, om Gud vil, kan indtræffe ved Nytaarstid.
Aarhuus Stifts-Tidende, 1847-02-10
Paa en Forestilling fra Gouverneuren over Fyens Stift, Hs. Kgl. H. Kronprindsen, betræffende en Ansøgning fra Kammerraad Hillerup om 10 Aars Skattefrihed for de Bygninger, som maatte blive opførte i den nye Gade, der agtes anlagt som Forbindelsesvei imellem Odense Kjøbstads Vestergade og Vindegade, har Hs. Maj. under 22 Jan. allern. resolveret, at de Bygninger, som maatte blive opførte i den projecterede Gade, fritages i 10 Aar for at svare den ved Forordne paabudne Bygningsafgift, dog kun i det længste indtil 1ste Octbr. 1862. (Flp.)
Aarhuus Stifts-Tidende, 1847-02-10
Borgerrepræsentanterne i Nykjøbing paa Falster have besluttet, at indgive en allerunderdanigst Ansøgning til Hs. Maj. om at Consumtionen af Meel, Gryn, Malt, Kjød, Flæsk, Smør og Brænde maa blive hævet fra nu indtil 1ste October, og at man vil indbyde de andre Kjøbstad-Communer i Stiftet til at tiltræde denne Ansøgning. Da Regjeringen, under trykkende Omstændigheder for Landmændene, eftergav disse 400,000 Rbd. aarlig i deres Skatter og desforuden 2/3 af Bankrenten, nærer man det sikkre Haab, at Hans Majestæt, om hvem man veed at alle hans Undersaatter ere ham lige kjære, vil lette de tunge Byrder noget, som nu, formedelst alle Nødvendighedsartiklers uhørte Stigen, saa tungt hvile paa de uformuende og mindre formuende Kjøbstadindvaanere. (L. F. Stiftst.)
Aarhuus Stifts-Tidende, 1847-02-10
En Bonde i Præstø=Egnen blev forleden saa forbittret paa sin Tjenestekarl, at han greb dennes venstre Haand, og afbeed samt nedslugte næsten hele det forreste Led af den næstmindste Finger - Regl, Been og Kjød. Karlen har i den Anledning sagsøgt Manden ved Politiretten til Erstatning og Straf efter Forordn. af 4de Novbr. 1833. Dette er vel i sin Orden; men var det ikke tillige ønskeligt, om Pl. af 25 Oct. 1815 kunde have kommet til analogisk Anvendelse, saa at Bideren var bleven paalagt at bære - Mundkurv, (Præste Av.)
Aarhuus Stifts-Tidende, 1847-02-10
Selveierhuusmand Rasmus Jensen i Ullerslev klager i Loll. Falst. Avis over, at Pastor Brøndsted ved hans i Skovlænge Præstegaard afdøde Svigerfaders Begravelse efter Jordspaakastelsen uanmodet holdt en Tale, hvori der forekom følgende Yttringer om den Afdøde: "Idag begraver jeg en gammel Knurrepotte", "han elskede Dyr meer end Menneskeer; har jeg begjært Noget af ham, saa har han skjændtes med mig; osv.
Aarhuus Stifts-Tidende, 1847-02-10
Som Noget, der fortjener at efterlignes af andre Communer, kan anføres, at Byfogden i Sorø, Justitsraad Leuning, har foranstaltet et Brødudsalg, hvorfra der i denne haarde Tid udsælges til fattige Familier Brød til halv Priis, nemlig 2 Pundet, og for det Første er der sørget for, at der kan udleveres indtil 400 Pd. ugentlig i nogle Maaneder, eller saalænge som Dyrtiden skulde gjøre det nødvendigt.
Aarhuus Stifts-Tidende, 1847-02-10
J Odense har en "Comitee for Uddeling af Rugbrød til billig Priis i de sidste 14 Dage solgt Brød af 80 Tdr. Rug til 2 Pd. Til en ny Forbagning af et lignende Parti Rug anvendes nu atter en Sum af 400 , hvilken Sum er indkommet ved Maskeraden i Søndags og Concerten i Tirsdags. Hs. Kgl. H. Kronprindsen har senere skjænket 100 1 til Broduddelingen i Odense, og Commandeur Falsen, ligesaameget.
Aarhuus Stifts-Tidende, 1847-02-10
J Odense begravedes i Tirsdags En af Stadens ældste Borgere, Jubeloldingen, den 80aarige Skrædermester Greve, som for nogle Aar siden feirede sit 50 Aars Jubilæum som Skrædermester, ved hvilken Leilighed der overraktes ham en Adresse fra Skræderlauget, som smukt fremhævede de Egenskaber, der paa Jubeloldingens lange Livsbane havde erhvervet ham saa megen Hengivenhed og Agtelse iblandt Medborgere.
Aarhuus Stifts-Tidende, 1847-02-10
Svendborgs Søfolk afholdt den 1ste Februar et saakaldet Dystløb ude paa Strømmen, som endte med et koldt Søbad. Senere droge de gjennem Byen med Flag og Musik, og Festligheden sluttedes med et Bal. (Bazaren i Svendborg har indbragt 400 sk. til Byens Huusarme.)
Aarhuus Stifts-Tidende, 1847-02-10
Den 29de Januar vil gjøre Epoke i Rendsborg Historie. Alt var paa denne Dag i Bevægelse, thi der skulde vælges Stænderdeputerede. Af 280 Valg berettigede vare paa Raadhuuset mødte 194, og da Valgene vare endte, erfor man, at Overauditeur Brackel var bleven valgt til Deputeret med 111 Stemmer, og Advocat Wiggers til Suppleant med 99. Om Aftenen blev der af Borgerskabet bragt de Nyvalgte et Fakkeltog og et Lebehoch!" Lykønskningstalen til Overand. Brackel holdtes af Kbm. From, og til Adv. Wiggers af hans Collega Hr. Bauditz. Begge de Nyvalgte lovede, at ville retfærdiggjøre deres Vælgeres Forventninger saavidt muligt. Derefter bragte Borgerskabet Stadens Borgermester, Etatsraad Berger, et "Lebehoch!", som et Beviis paa dets Kjærlighed og Høiagtelse. Til Slutning bleve Faklerne kastede i et Baal paa Altstadtertorvet", og medens Flammerne deraf luede mod Himlen, sang Folkemassen: "Schleswig=Holstein, meerumschlungen. Ligesom man i München har havt en Ølrevolution, saaledes var det i Rendsborg nylig nær kommet til en Mælkerevolution. Pluraliteten af Mælkehandlerne vare nemlig komne overeens om, at forhøie Mælkeprisen en halv Skilling pr. Kande. Næppe var dette blevet bekjendt, for der udbrød blandt de saakaldte Smaafolk en lydelig Utilfredshed, der paa flere Steder endogsaa kom til heftige Optrin. Adskillige Mælkehandlere ere desaarsag allerede igjen vendte tilbage til de gamle Priser, og de Øvrige nødes vel til at gjøre det Samme.
Aarhuus Stifts-Tidende, 1847-02-10
Haderslevs Borgerforening gav i Torsdags en Festivitet til Ære for Byens nyvalgte Stænderdeputerede, Advocat Bremer. Saalænge Beundringen og Taknemmeligheden paa alle Sider førte Ordet . hedder det i "Dannevirke. – var Glæden og Begeistringen meget stor. Men endelig skulde Hr. Bremer til den vigtige Act, høitideligt at takke de ædle og patriotiske vælgere, og love dem, at han vilde kæmpe som en Løve for Slesvigholsteens Rettigheder og for Haderslevs Vel. Begyndelsen gik godt, men da kom det frygtelige Sted i hans Tale: "at Staden Eckernforde ogsaa havde beæret ham med Valg til Deputeret; det var ham derfor ikke vel muligt at modtage Valget fra Haderslev, hvorpaa han ellers satte saa uendelig høi Priis. Jntet uventet Tordenskrald kunde virke mere forfærdende end disse Ord. Alle Tilstedeværendes Ansigter, selv de fedeste og rundeste, bleve alenlange. Men snart begyndte Forbittrelsen at rase i deres Jndre, og den maatte da give sig Luft i korte Udbrud af Fortrydelse og Harme til deres Naboer, der efterhaanden voxte og forstærkedes til en almindelig Murren og Knurren. For at dæmpe det truende Uveir, greb den veltalende Tiedemann (der er valgt til Byens Suppleant) Ordet, for at bevise, at det var Fædrelandets Vel, der fordrede dette smertelige Offer af hans Ven Bremer. Det hialp noget, men ikke meget, og kun for en kort Tid. Da erklærede Bremer: at hans Vælgere selv maatte afgjøre hans Skjæbne, enten han skulde være Haderslevs eller Eckernfordes Deputerede. Dette fordeelte Stormen, da man nu maatte adsplitte sig, for at disputere og stemme om hans og deres egen Skjæbne. Hermed var Slaget vundet for Bremer; thi da han havde medbragt den bestemteste Ordre fra Hovedqvarteret, at han skulde frasige sig Haderslev, maatte hans Venner indrette det saaledes, at Majoriteten stemte for Eckernforde. Dog vedblev Ærgrelsen, indtil Escadronssaddelmager Bungartz greb sit Glas og raabte: "dem Herrn Advocat Bremer ein donnerndes neunfaches Hoch; er lede hoch Hurrah!" Dette lykkelige Jndfald forandrede Scenen: Alle raabte nu af Livsens Kræfter Hurra for den store Patriot Bremer.
Aarhuus Stifts-Tidende, 1847-02-10
I Anledning af Kjøbmand Müllers Gjenvalg, til Stænderdeputeret for Ribe Kjøbstad, læses Følgende i Dannevirke: "Enhver Fornuftig maa det forekomme besynderligt, at Ripenserne have kunne handle saa aldeles stridende mod deres egne Erklæringer, hvori Borgerrepræsentanterne havde sagt, at de ikke kunde finde en Mand i deres Midte eller nogen anden Borger i deres By, som var værdig til at beklæde den borgerlige Raadmandspost sammesteds. Og nu vælge de en Mand af deres Midte til Stænderdeputeret, en Post, der er langt vigtigere end den borgerlige Raadmands, og dertil en Mand, hvis Færd i sidste Stænderforsamling ei kan gjennemskues klart, som dog først og fremmest skulde være Tilfældet med Enhver, der repræsenterer en Deel af Landet i dets vigtigste Folkeforsamling. Holstebroes nye Raadhuus, der tillige er Thing og Arresthuus for Hjerm og Ginding Herreder, blev indviet den 27de Januar. Amtmanden, Grev Schulin, holdt Jndvielsestalen, hvorefter Justitsraad, By og Herredsfoged Petersen holdt et Foredrag, hvori han udviklede den særegne Betydning, der ligger i, at denne Bygning er bestemt til at være et Retfærdighedens Tempel. Før og efter Talerne blev der afden talrige Forsamling afsungen Sange, som vare forfattede af Fuldm. Møller og Procurator Kühnel. Festen sluttedes med et af Amtmanden udbragt Længeleve!" for Hs. Maj. Kongen. Om Aftenen belystes Bygningen med Beegkrandse, og det Hele endtes med (Ringk. Av.)et stort Bal.
Aarhuus Stifts-Tidende, 1847-02-10
J Varde have Kjøbmændene og Andre af Byens Jndvaanere forenet sig om, at holde et Parti Rug i Beredskab, for at Jndvaanerne (de Fattige mod en ringere Betaling) kunne sikkres Brødkorn for det Tilfælde, at der, formedelst de stedfindende Opkjøb, maatte blive Kornmangel.
Aarhuus Stifts-Tidende, 1847-02-10
Den 23de Januar havde Justitsraad Grooss i 25 Aar været Told=Jnspecteur i Kolding. Deraf havde Byens Jndvaanere taget Leilighed til at vise ham deres Opmærksomhed. J Morgenstunden musicerede Borgermusiken udenfor hans Bopæl. Om Formiddagen gratuleredes han først af Toldpersonalet, der, som Beviis paa dets Høiagtelse, forærede ham en smuk Sølv-Frugtkurv, derefter af Byens Handelscorporation, der ved en Comitee overrakte ham et Sølv Skrivetøi med Lampetter. Handelscorporationens Formand, Kom. Warming, udtalte Handelstandens Anerkjendelse af Toldinspecteurens retsindige og humane Færd, samt dens Følelser og Ønsker for ham. Af Borgere og Embedsmænd var foranstaltet et Bal hvor Justitsraaden, ved sin Jndtrædelse i Balsalen, blev modtaget af Sangforeningen med en af Overlærer Trøiel forfattet Sang. Ved Festmaaltidet blev hans Skaal udbragt med indledende Ord om hans Virksomhed i Communen som Byens mangeaarige Revisor.
Aarhuus Stifts-Tidende, 1847-02-10
Den 1ste Februar afbrændte Morten Petersens Gaard i Tømmerby, tilligemed 2 Heste, 12 Fæ creature, nogle Sviin og Faar, samt Korn, Fourage, Vogne, Plouge og Jndbo paa Ubetydeligt nær. Jlden antages at være paasat. Jntet var assureret uden Bygningerne.
Aarhuus Stifts-Tidende, 1847-02-10
Blandt de af Aalborg Avis hidtil fremhævede nye Valgeandidater af Embedstanden anseer den Herredsfoged Cancelliraad Finsen i Aarhuus som den Eneste, om hvem det er vitterligt, at han er fast og democratisk constitutionelsindet og fri for al bureaucratisk Snerperi. Der menes, at han vil blive valgt, i Holstebro-Ringkjøbing &c. Districtet, eller i alt Fald vil Aarhuus Skanderborg senere sikkert søge at tilegne sig hans Valg. (Ved et i Ringkjøbing afholdt Prøvevalg faldt af 30 St. paa en Deputeret de 28 paa Cancelliraad Finsen.)
Aarhuus Stifts-Tidende, 1847-02-10
Det Müllerske Skuespillerselskab giver nu Forestillinger paa Theatret i Randers. Ved dets Slutningsforestilling i Aalborg, til hvilken Tilløbet var saa stærkt, at Mange maatte vende tilbage, blev Hr. Pallesen, for sin fortrinlige Udførelse af den gamle Warbergers Rolle i "Jægerne, fremkaldt. J Aften gives: "Amleth.
Aarhuus Stifts-Tidende, 1847-02-10
I Anledning af den forrige Stænderdeputerede J. Blachs Forslag i Randers Avis angaaende en mere fuldstændig Maade at ordne Prøvevalgene paa for de mindre Landeiendoms-Besiddere (see nedenfor vare den 28de Januar en stor Deel vælgere og Jkke-Vælgere fra det 9de, 10de, 11te og 12te Landdistrict forsamlede i Sporring, Kro, deels for at forsøge paa at realisere forslaget, og deels for at gjøre hverandre opmærksomme paa de Valgbare, som man troede at burde anbefale til Stænderdeputerede. Ved samme Leilighed søgte man ogsaa at arrangere det Fornødne angaaende Maaden, hvorpaa Bondestanden bedst og hensigtsmæssigst kunde tilkjendegive nogle hæderlige og fædrelandsksindede Dannemænd og forhenv. Stænderdeputerede dens Paaskjønnelse af deres udtalte Anskuelser for det Almindeliges Vel og navnlig i Hartkornssagen. Til disse Sagers videre Fremme blev af Forsamlingen valgt 21 Mænd i de forskjellige Districter, og efter at Hr. Blach i Taastrup havde, fra en stor Deel Beboere i det 11te Landdistrict, modtaget en TakAdresse, hvori de udtalte deres fulde Tilfredshed med hans Anskuelser, Diærvhed og Frimodighed som Stænderdeputeret, og hvori de tillige anmodede ham om at modtage Valg paany, hvortil han erklærede sig villig, vare de egentlige Forhandlinger tilendebragte. Efter at man ha de udbragt et "Længe leve!" for Hs. Maj. Kongen, blev der udbragt Skaaler for Kammerherre Skeel og Godseier Nyholm, som Mænd, der i Stændersalen i det Hele og navnlig i Hartkornssagen tilsidesatte egen Fordeel for det Almindeliges Vel; for Gaardeier Blach med Ønske om hans Gjenvalg; osv. Ifølge Gaardeier I. Blachs Formening er det en Mangel ved vor Valglov, at vi have directe Valg, medens Valgene i nogle andre Lande skee indirecte, saaledes at de Valgberettigede vælge de Valgvare og disse igjen de Deputerede. Herved bliver Valget bedre luttret, da det i Almindelighed ere Jntelligente, som blive Valgbare, og disse kunne igjen bedre af deres Midte udsøge den Dueligste. Noget Lignende kunde finde Sted hos os, naar f. Ex. de Mænd, som af Jnteresse for deres Medborgeres Gavn satte sig i Spidsen for Prøvevalg, vilde tilskrive samtlige Sognefogder i Districtet, der i Almindelighed ogsaa ere Sogneforstandere, og anmode dem om at samle de Valgberettigede i Sognet, og da lade Enhver afgive sin Stemme til den af de Valgbare, som han antog for bedst skikket til Deputeret. Bestyrelsen for Prøvevalget kunde tillige anmode Sognefogderne om, at give Møde paa et beqvemt Sted, tilligemed den Mand, som blev valgt, for der at faae et Resultat, der sandsynligviis vilde gjøre Udslaget paa den egentlige Valgdag. Sligt prøvefast Valg kunde skee 1 a 2 Dage for det egentlige Valg; kun at Sognefogderne inden Valgdagen underrettede vælgerne og Udfaldet, for at ikke Stemmerne skulde splittes formeget og den tilsigtede Rytteforfeiles.
Aarhuus Stifts-Tidende, 1847-02-10
Stændervalg. Ved Stændervalget i Ærøeskjøbing har det danske Parti vundet en fuldkommen Seier. Deputeret blev Coffardicapt. Brandt af Ærøeskjøbing med 90 St. (Den afgaaede Deputerede, Stadskasserer Klæstrup, havde ved Prøvevalget kun een eneste Stemme, hvilken han paa den rette Valgdag frabad sig.) Den ikke schleswig-holsteinische Minoritet bestaaer altsaa hidtil af de to flensborgske Deputerede, samt af dHrr. Nis Lorenzen, Wiim og Brandt. - Glückstadt har, trods alle ichleswig-holsteinische Modbestræbelser, gjenvalgt sin forrige Deputerede, Advocat v. Prangen (En af de faa Deputerede, som ikke havde forladt den Jtzeboer Stænderforsamling).
Aarhuus Stifts-Tidende, 1847-02-10
Rettelse. J nogle Aftryk af sidste Avis var i Beretningen og B. Christensens Valg i Skagen og hans tidligere Valg i to Landdistricter forglemt at anføres, at de sidstnævnte Valg vare til Østifternes Stænderforsamling.
Aarhuus Stifts-Tidende, 1847-02-10
Redact.
Aarhuus Stifts-Tidende, 1847-02-10
Bekjendtgjørelser. Min brave og retskafne Mand, Forvalter Enevoldsen, bortkaldtes, efter 3 Ugers haarde Lidelser, til et bedre Liv, Onsdagen den 3die dennes, i hans Alders 52de Aar. Dette smertelige Dødsfald for mig og hans tvende efterlevende Børn bringes herved til almindelig Kundskab for fraværende Slægt og Venner. Støvringgaard, den 8de Februar 1847. Elisabeth sal. Enevoldsen, født Fuglede.
Aarhuus Stifts-Tidende, 1847-02-10
At den alvise Gud idag har hjemkaldt til Samfund med sig vor eiegode Moder og Svigermoder, Hedevig Frederikke Thygesen, født Brøgger, i hendes Alders 64de Aar, efter en i længere Tid tiltagende Svaghed og 3 Dages Sygeleie, dette bekjendtgjøres herved for hendes fraværende Slægtninge og Bekjendte med den dybeste Smerte af Undertegnede. De sidste 11 Aar af sin Levetid tilbragte hun iblandt os; derfor vil hendes fromme Charakteer, ligesom hendes blide og kjærlige Væsen, ogsaa stedse bevares med Veemod i vor Erindring. Fred med hendes Støv Aarhuus, den 30te Januar 1847. Rasmine Aar. Th. Thygesen. J. J. Aar. født Thygesen. Cirque equestre og Theater. ARIUS.